kardosdrur/scandi-wiki huggingface dataset:
Hasmonæerne

Hasmonæerne (hebraisk : חשמונאים, Hashmonayim) var det herskende dynasti i kongedømmet Judæa og de omliggende regioner i den klassiske antikke periode. Mellem ca. 140 f.Kr. og 116 f.Kr. regerede dynastiet delvist uafhængigt af Seleukideriget i regionen Judæa. Fra 110 f.Kr., da Seleukideriget gik i opløsning, blev dynastiet helt selvstændigt og ekspanderede til naboregionerne Galilæa, Iturea, Perea, Idumea og Samaria, og herskeren tog titlen "basileus", konge. Nogle moderne forskere kalder denne periode det uafhængige kongerige Israel.  63 f.Kr. blev kongeriget erobret af den romerske republik, brudt op og omdannet til et romersk klientkongedømme. Riget havde eksisteret i 103 år, da det underkastede sig det Herodes' dynasti i 37 f.Kr. Herodes den Store forsøgte at underbygge sin legitimitet som hersker ved at gifte sig med den hasmonæiske prinsesse Mariamme og planlagde at drukne den sidste mandlige hasmonæiske arving i hans palads i Jeriko.

Kaj Munks skuespil En Idealist fra 1928 handler om Herodes og hasmonæerne.

Referencer

Eksterne henvisninger 
 

 
Makkabæerne
 
Oldtidens Mellemøsten
Heini O. Heinesen

Heini Oyolvur Heinesen (født 6. august 1938 i Kunoy, død 13. august 2018) var en færøsk politiker (T).

Han var sømand 1954–1955 og kom derefter i snedkerlære i Klaksvík frem til 1959. Heinesen var selvstændig bygmester 1967–1977 og vejchef i det færøske vejvæsen, Landsverkfrøðingurin, 1978–1988.

Heinesen var medlem af kommunalbestyrelsen i Kunoy siden 1977 og var også medlem i årene 1962–1970. Han var borgmester i kommunen 1977–2008 og viceborgermester 2009–2012 og fungerede som borgmester, efter at John Damberg flyttede til Danmark i oktober 2012. Som lokalpolitiker var han også formand for Føroya Kommunufelag 1983–1985. Fra 1. januar 2013 var Heinesen igen borgermester i Kunoy og vil være verdens ældste i et sådan hverv, hvis han bliver siddende valgperioden ud.

I partiet var Heinesen bestyrelsesmedlem 1978–1981 og formand 1981–1984 i vælgerforeningen Norðoya tjóðveldisfelag, medlem af hovedbestyrelsen 1981–1984, medlem af lokaludvalget 1990–1994, medlem af arbejdsudvalget i en årrække fra 1994, partiformand 1994–2000 samt parlamentarisk leder 1994–2004. Han var tilvalgt i Lagtinget for Norðoyar 1984–2004 og 2008–2011 og sad som udvalgsformand i flere perioder.

Referencer

Eksterne henvisninger 
Heini O. Heinesen  hos Tjóðveldi 
Heini O. Heinesens hjemmeside  

Politikere fra Tjóðveldi 
Lagtingsmedlemmer fra Færøerne
Borgmestre fra Færøerne
Erhvervsfolk fra Færøerne
Personer fra Norderøerne
Pierre Lemaitre

Pierre Lemaitre (født 19. april 1951 i Paris) er en fransk forfatter, der i 2013 modtog Goncourtprisen for romanen Vi ses deroppe (Au revoir là-haut).

Lemaitre har udgivet en række kriminalromaner med kommissær Camille Verhoeven som en central figur.

Bibliografi 
Bøger udgivet på dansk.

Verhoeven-serien 

 Iréne (nr 1 i Verhoeven trilogien)
 Alex (nr 2 i Verhoeven trilogien)
 Camille (nr 3 i Verhoeven trilogien)
 Rosy & John (tillæg til serien)

Trilogi om mellemkrigstiden

Andre

Eksterne henvisninger 

 
 

Romanforfattere fra Frankrig
Personer fra Paris
Goncourtpris-modtagere
Art & Technology

Art & Technology (også kendt som Oplevelsesteknologi) er en engelsksproget bacheloruddannelse på Aalborg Universitet. Uddannelsen i Art & Technology handler om samspillet mellem kunst og teknologi. Dette samspil på uddannelsen sker gennem en kombination af forskellige fagområder, som f.eks teknologi, medier, æstetik,  kunst og design. Uddannelsen er også speciel i forhold til at den kombinerer både værkstedsarbejde og teoretiske kurser med hinanden og derved får både metodiske og praktiske kompetencer ind i projektarbejdet i forhold til at frembringe skabende processer. På uddannelsen bliver de studerende ofte undervist i, at arbejde kunstnerisk og skabende ved, at designe og skabe forskellige design installationer og events på et tværfagligt sammenhæng med andre relevante partner heriblandt kunstner, designer og mediefolk. I disse design installationer og events indgår diverse elementer f.eks. forskellige typer materialer, lys, billeder, lyd samt forskellige fysiske design og medier for at skabe kunstneriske oplevelsesprodukter og oplevelser for diverse brugere.

Henvisninger 

Videregående uddannelser i Danmark
Akademiske discipliner
Humaniora
Páll Patursson

Páll Patursson (1894 i Kirkjubøur - 1967 i Tórshavn) var en færøsk kongsbonde, agronom og forfatter, der tilhørte 14. generation af slægten Patursson.

Han var ældste søn af politikeren Jóannes Patursson og islændingen Guðny Eiriksdóttir, og tog over som kongsbonde på Kirkjubøargarður efter sin far. Han gjorde på mange måder det historiske miljø på gården levende, og tog gæstfrit imod tilrejsende. Patursson var uddannet agronom fra Stend jordbrugsskole i Norge fra 1916.

Patursson skrev flere litterære værker med historisk indhold, med dramaet "Sverri kongur" (1954) om den norske konge Sverre Sigurdsson som det mest kendte.

I 1966 blev han ridder af St. Olavs Orden.

Eksterne henvisninger 
 Páll Patursson på snar.fo

Kategori:St. Olavs Orden

Forfattere fra Færøerne
Agronomer fra Færøerne
Personer fra Strømø
Arkitektur og Design

Arkitektur og design er en bacheloruddannelse på Aalborg Universitet, der handler om teknisk design af bygninger, bydele og produkter. Uddannelsen handler også om, at kunne løse konkrete design eller arkitekturopgaver. Uddannelsen i arkitektur og design benytter både tekniske og æstetiske fag, som fagligt grundlag for skabelsen af konkrete projekter i forhold til, at former og konstruktioner bygninger, bydele og produkter. Derfor undervises der både i tekniske ingeniørfag og i de mere æstetiske fag på uddannelsen i forhold til at skabe viden omkring arkitektur og design. 

Andre vigtige elementer i uddannelsen er kendskabet til arkitektonisk formgivning og design med udgangspunkt i samspillet mellem æstetik, teknologi og miljø. Teoretisk og praktisk viden på uddannelsen benyttes til at skabe redskaber til, at løse konkrete problemstillinger i forbindelse med design og konstruktions opgaver. Uddannelsen i arkitektur og design indeholder desuden fag omkring konstruktion og indeklima i huse, analyser af byarkitektur, designmetoder, koncept- og produktudvikling. På det mere tekniske plan får man ligeledes undervisning i teknisk tegning, perspektivtegning, 3D modellering, fremstillingsprocesser, tektonik samt programmering. Der er desuden undervisning i registrering, analyse og udvikling af den arkitektoniske og designmæssige kvalitet. Der er også undervisning i mere projektmæssige fag som samarbejde, læring og projektstyring. Bacheloruddannelsen i arkitektur og design har en række specialiseringer indenfor arkitektur, urbant design eller industrielt design. Med hver specialisering får man henholdsvis viden omkring produkt- og servicedesign eller arkitektur og bybygning. De mennesker som har uddannelsen i arkitektur og design arbejder normalt i tegnestuer, hos rådgivende ingeniørvirksomheder samt i udviklingsafdelinger i større virksomheder og designvirksomheder.

Henvisninger 

Videregående uddannelser i Danmark
Akademiske discipliner
Medialogi

Medialogi er en dansksproget bacheloruddannelse og en engelsksproget kandidatuddannelse på Aalborg Universitets campus i Aalborg og Sydhavnen i København. 

Uddannelsen er teknisk-naturvidenskabelig og handler om banebrydende interaktive digitale systemer, menneske-maskine interaktion, programmering, medieteknologi, elektronik, computergrafik, computerspil, computerskabt 3D grafik, sensorteknologi og interaktive medieprodukter.

På Medialogi får man desuden indblik i menneskelige perception, sanseopfattelse, design og analyse af videnskabelige eksperimenter, statistik og filmvidenskab samt de designprocesser og teknologier, som findes bag medieproduktioner. Studerende arbejder bl.a. med, hvordan man kan benytte teknologiske fremskridt fx i forbindelse med ingeniørvidenskaben i produktionen teknologiske løsninger, der hjælper mennesker i hverdagen fx diabetespatienter, skolebørn, der skal lære matematik, blinde og svagtseende, ordblinde, adfærdskampagner mv. 

Medialogi er tværfaglig, og den kræver, at man har et godt kendskab til og interesse for matematik, da programmering udgør en stor del af uddannelsen. 

Folk, der er uddannet i Medialogi arbejder normalt i IT-branchen med fx programmering, softwareudvikling, interaktionsdesign, rådgivning og udvikling.

Kilder

Eksterne henvisninger 
Medialogi på Aalborg universitet, bachelor 
Videregående uddannelser i Danmark
Akademiske discipliner
Naturvidenskabelig uddannelse
Medieteknologi
Aalborg Universitet
Aalborg Universitet København
14. september (avis)

14. september var en avis som blev udgivet på Færøerne 1947–1994.

Den fungerede som Tjóðveldisflokkurins partiavis og talerør. Avisens navn skyldes, at folkeafstemningen om løsrivelse i 1946 fandt sted den 14. september. Folkeavstemningen gav et spinkelt flertal for uafhængighed fra Danmark, men resultatet blev underkendt af Folketinget af indstilling fra den danske regering, hvilket førte til stiftelsen af Tjóðveldisflokkurin i 1948. Kredsen af venstreorienterede nationalister, der senere dannede Tjóðveldisflokkurin, begyndte dog at udgive 14. september allerede i 1947 med Dánjal Pauli Danielsen som første redaktør. Avisen gik ind under finanskrisen i 1994.

Redaktører 
 Hergeir Nielsen 1992–1994
 Finnbogi Ísakson 1991–1993
 Karin Kjølbro 1983–1984
 Leivur Hansen 1978–1980
 Ólavur Michelsen 1976–1978
 Erlendur Patursson 1973–1976
 Ólavur Michelsen 1960–1973
 Erlendur Patursson 1949–1962
 Dánjal Pauli Danielsen 1947–1949

Litteratur 
 Niels Thomsen og Jette D. Søllinge: De Danske aviser : 1634–1991, bind 3 (1991), s. 697–698.

Aviser fra Færøerne
Etableret i 1947
Aviser på færøsk
Jonathan Nielsen (politiker)

Jonathan Nielsen (født 1979) er en dansk politiker, der er medlem af Hillerød Byråd for Liberal Alliance.

Nielsen er gruppeformand for Liberal Alliances gruppe på Hillerød Rådhus, medlem af Økonomiudvalget og Miljø- og Teknikudvalget og har siden 2014 været medlem af Rigsretten udpeget af Liberal Alliance. Jonathan Nielsen er kandidat til Folketinget i Nordsjællands Storkreds.
 
Jonathan Nielsen er uddannet cand.jur. ved Københavns Universitet og har taget en diplomuddannelse i russisk ved Hvideruslands Statsuniversitet i Minsk. Han tjener som fast kommentator om hviderussiske forhold hos DR P1 og skriver om landet hos Magasinet rØST.
 
Politisk har Jonathan Nielsen gjort sig bemærket ved at stille forslag om og skabe flertal for en liberalisering af rygeregler i Hillerød Kommune, så det atter blev tilladt at ryge på rådhusets område. Han har også advokeret for en friere planlægning i forbindelse med M. Goldschmidt Holdings kuldsejlede ambitioner om at etablere et storcenter i Nordsjælland. Endelig har Jonathan Nielsen været en skarp kritikker af KL (Kommunernes Landsforening), som han har anklaget for ”klynk” og ”latterliggørelse af nærdemokratiet”.

Referencer 

Politikere fra Liberal Alliance
Medlemmer af Rigsretten
Jurister fra Danmark
Medlemmer af Hillerød Byråd
Hapag-Lloyd

Hapag-Lloyd er et tysk transportfirma, der omfatter containerrederi og shippingaktiviteter. Selskabet var tidligere involveret i drift af krydstogtskibe. 

Selskabet blev etableret i 1970 gennem en fusion mellem to gamle tyske selskaber, Hapag fra 1847 og Norddeutscher Lloyd fra 1857. Hapag-Lloyd blev købt af TUI AG og selskabet blev et helejet datterselskab af TUI i 2002. Siden har TUI overdraget 78% af aktierne til Albert Ballin Konsortium, der er ejet af Hamborg Byråd og en række private investorer. I forbindelse med TUI's ejerskab blev krydstogtskibene og andre turistaktiviteter (herunder luftfartsselskabet Hapag-Lloyd Flug) overført til TUI.

Hapag-Lloyd er i dag det fjerdestørste containerrederi i verden.

Noter

Eksterne links

 Hejmmeside 

Etableret i 1970
Virksomheder i Hamborg
Rederier fra Tyskland
Hanus við Høgadalsá

Hanus við Høgadalsá (8. marts 1913 på Kaldbak - 6. januar 1998 i Tórshavn) var en færøsk forretningsmand og politiker (T).

Baggrund og karriere 
Han var søn af Maria (født Bærentsen) og Jákup Andrias Vang, og blev døbt Hanus Vang. Han ønskede først at skifte navn til við Á (ved elven), men dette lod sig ikke gøre, og i 1945 fik han ændret sit efternavn til við Høgadalsá (ved Højdalselv). Hanus við Høgadalsá boede det meste af sit liv i Tórshavn, og giftede sig med Hanna Poulsen fra Kirkja.

Efter at have taget realeksamen, drog han i begyndelsen af 1930'erne til Køge på Sjælland for at gå i lære i postvæsenet. Han blev ansat ved posthuset i Tórshavn i 1934, og tig tilbage til København for at videreuddanne sig til postassistent i 1936. Ved besættelsen af Danmark blev han afskåret fra hjemlandet under Anden Verdenskrig, og kom først tilbage i august 1945. Tilbage på Færøerne begyndte han igen at arbejde på posthuset, men søgte videre over i det private erhvervsliv. Han blev først ansat hos Petur Michelsen, dernæst hos Samvirkelaget (Samvinnufelagið), og siden i Færøernes Eksportsamvirke (Føroya Útflutningssamtøka). Derefter fik han eget kontor hos Føroya Banki, hvorfra han drev rederivirksomhed. Han arbejdede i Huslånsstiftelsen (Húsalánsgrunnurin) frem til han på pension. Hanus við Høgadalsá besad desuden en række tillidshverv, deriblandt som bestyrelsesmedlem i Føroya Banki.

Politisk arbejde 
Han var med til at stifte det socialistiske, løsrivelsesparti Tjóðveldisflokkurin sammen med blandt andet Erlendur Patursson, Sigurð Joensen og Jákup í Jákupsstovu i 1948. I 1950'erne rapporede amerikanske myndigheder løbende den politiske situationen på Færøerne, og en udsending beskrev Erlendur Patursson, Jákup í Jákupsstovu og Hanus við Høgadalsá som den reelle ledelse i Tjóðveldisflokkurin, om ikke partiet alene.
Samme kilde beskrev Hanus við Høgadalsá som en sindig, dygtig og moderat politiker som nød tillid fra befolkningen.

Han var kommunalbestyrelsesmedlem i Tórshavn Kommune 1949–1960 og 1969–1972, borgmester i 1970 og viceborgmester i 1960 og 1972. Hanus við Høgadalsá var valgt til Lagtinget for Suðurstreymoy 1950–1974. Han sad desuden i Færøernes skolestyre (Føroya skúlastjórn) i 1950'erne, og var med i Lagtingets revisionsudvalg 1957–1962.

Ekstern henvisninger

Litteratur 
 Løgtingið 150 – Hátíðarrit, bind 2 (2002), s. 289. (PDF )

Eksterne henvisninger 

 Hanus við Høgadalsá  hos Bókasølan.

Politikere fra Tjóðveldi
Lagtingsmedlemmer fra Færøerne
Borgmestre fra Færøerne
Erhvervsfolk fra Færøerne
Personer fra Strømø
Skibsredere fra Færøerne
Hamburg-Amerika Linie

Hamburg-Amerika Linie (Hamburg Amerikanische Paketfahrt Aktien-Gesellschaft, ofte forkortet HAPAG) var en transatlantisk shippingvirksomhed, der blev grundlagt i Hamborg i 1847. Blandt grundlæggerne var flere prominente borgere, herunder Albert Ballin (generaldirektør), Adolph Godeffroy, Ferdinand Laeisz, Carl Woermann og August Bolten. Tysklands kansler Wilhelm Cuno var generaldirektør i Hapag inden han blev udpeget som kansler og vendte efter tiden som kansler tilbage til rederiet som generaldirektør.

Virksomheden udviklede sig hurtigt til at være et af Tysklands, og til tider verdens, største rederier. Rederiet sejlede med sine hurtige dampere emigranter fra Europa til USA, i begyndelse tyske emigranter, men senere særligt emigranter fra Østeuropa. Hamburg-Amerika Linie sejlede til flere havne i Nordamerika, men oprettede en større terminal i Hoboken ved Hudson River nær New York.

Hvad der normalt anses som verdens først krydstogt blev gennemført på et af rederiets skibe, Augusta Victoria, i 1891. Rederiets damper SS Deutschland tog flere gange (1900, 1901 og 1903) det Blå bånd, der blev givet til det hurtigste skib over Atlanten. Det Blå bånd blev i 1900 taget fra ærkerivalen Norddeutscher Lloyds skib Kaiser Wilhelm der Grosse.

Rederiet stiftede i december 1917 luftfartsselskabet Deutsche Luft-Reederei sammen med den tyske industrikoncern AEG, Luftschiffbau Zeppelin og Deutsche Bank. Deutsche Luft-Reederei blev senere fusioneret med Norddeutscher Lloyds Lloyd Luftdienst og i 1926 med Junkers Luftverkehr AG, hvorved Deutschen Lufthansa AG blev dannet.

Rederiet blev hårdt ramt af begge verdenskrige, da rederiet hver gang mistede størstedelen af sin flåde.

Den 1. september 1970, efter 123 års virksomhed, fusionerede selskabet med konkurrenten Norddeutscher Lloyd fra Bremen, hvorefter aktiviteterne blev videreført under navnet Hapag-Lloyd AG.

Se også 
 Austria (amerikadamper)

Eksterne links 

 Rederiets historie og oversigt over flåden, The Ship List
 Rederiets skibe, schiffe-maxim.de
 Rederiets historie på hapag-lloyd.com

Etableret i 1847
Ophørt i 1970
Amerika Linie
Rederier fra Tyskland
Buxton

Buxton er en kurby i Derbyshire, England. Det er den højest beliggende købstad i England. Buxton bliver ofte omtalt som "porten til Peak District National Park", idet den ligger tæt ved grænsen til Cheshire mod vest og Staffordshire mod syd. Byen var municipal borough indtil 1974, hvorefter Buxton blev lagt sammen med andre lokaliteter primært mod nord, inklusive Glossop, og dannede kommunalområdet og kommunen High Peak i grevskabet Derbyshire. Buxton er under økonomisk indflydelse fra Greater Manchester.

Poole's Cavern, der er en stor kalkstenshule, som er åben for offentligheden, ligger i Buxton. Ligeledes er byen kendt for St Ann's Well, som får vand fra en geotermisk kilde, som bliver hældt på flasker og solgt internationalt af Buxton Mineral Water Company. Derudover findes Buxton Opera House hvor der bliver afholdt flere musik- og teaterfestivaler hvert år. University of Derbys Devonshire Campus ligger i nogle af byens historiske bygninger.

Buxton er venskabsby med Oignies i Frankrig og Bad Nauheim i Tyskland.

Referencer 

Byer i England
Derbyshire
Varme kilder
Piqué

Piqué (nogle gange omtalt som piké eller marcella) er en vævning, der normalt bruges til bomuldsgarn, som er karakteriseret ved en nopret overflade skabt af hævede parallelle snore eller ribkanter.

Vævningen er særligt associeret med kjole og hvidt, og nogle kilder hævder sågar at stoffet blev opfundet specifikt til denne brug. Den indeholder mere stivelse end almindelig tekstil, og skaber således en mere stiv front på skjorten. Piquéskjorter erstattede tidligere skjorter med glatte forstykker, som stadig er et validt alternativ. Piqué-vævningen spredte sig herefter til andre dele af dresscoden, og er i dag den mest normale type stof til butterfly og vest sammen med kjolesættet. En strikket type tekstil med en lignende tekstur benyttes i polo-shirts.

Piqué eller marcella blev udviklet af bomuldsindustrien i Lancashire i slutningen af 1700-tallet som en mekaniseret teknik til at fremstille dobbeltvævet stof med et tungt lukket islæt. Det blev oprindeligt brugt til at imitere vævningen i provencalske sengetæpper fremstillet i Marseille, og produktionen blev en vigtig industri for Lancashire fra slutningen af 1700-tallet frem til begyndelsen af 1900-tallet. Navnet "marcella" er en af adskillige variationer af ordet "Marseille".

Piqué-tekstiler er en afart af dobby-konstruktion. Piqué-stoffer kan fremstilles i forskellige mønstre heriblandt vaffel-, bikube og fugleøje-mønstre. Disse tekstiler kræver tilføjelse af yderlige garn, kaldet udfyldnings-garn. De kan blive inkorporeret på bagsiden af stoffet for at give tekstur og dybde til designet. Nogle typer piqué kan fremstilles vha. en Jacquardvævestol. Selvom stoftypen bliver fremstillet af 100 % bomuld i dag, er der tidligere blevet fremstillet blandinger af bomuld og silke og sågar rene silkevævninger.

Referencer 

Vævede tekstiler
Hoboken

Hoboken er en by i Hudson County i New Jersey. Byen ligger ved Hudsonfloden lige over for Manhattan. Hoboken har  indbyggere og er en del af New Yorks storbyområde.

Byen indeholder Hoboken Terminal, der er en større transporthub i regionen og Stevens Institute of Technology, der er et af de ældste tekniske universiteter i USA.

Byens havn var tidligere en integreret del af New Yorks/New Jerseys havn og hjemsted for flere industrivirksomheder op gennem det 20. århundrede. Mod slutningen af det 20. århundrede har byen ændret karakter fra at være et arbejderkvarter til at være en del af New Jerseys såkaldte Guldkyst med mange dyre lejligheder og butikker.

Hoboken spiller en rolle i baseballs historie, idet den første officielle baseballkamp i USA anses for at have fundet sted i byen den 19. juni 1846, hvor "New York Nine" vandt 23-1 over Knickerbockers i fire innings.

Hoboken husede i begyndelsen af 1900-tallet terminaler for Hamburg-Amerika Linie og Norddeutscher Lloyd og var et vigtigt knudepunkt for skibstraffikken over Nordatlanten. Den 30. juni 1900 omkom mindst 326 mennesker i en brand i Hoboken, da en brand i dokkene spredte sig til de tyske oceanlinere SS Saale, SS Main og SS Bremen.

Hoboken er Frank Sinatras fødested, og har en park opkalt efter ham. Filmen On the Waterfront med Marlon Brando i en af hovedrollerne blev indspillet i Hoboken.

Referencer

Eksterne henvisninger 

 City of Hoboken Official Website
 Historiske billeder af Hoboken og af havnen ved Hamburg-Amerika Linie

Byer i New Jersey
Forstæder til New York City
Havnebyer
Hoboken (flertydig)

Hoboken kan henvise til:
 Hoboken i New Jersey, USA
 Hoboken (Georgia) i USA
 Hoboken (Alabama), i USA
 Hoboken (Antwerpen), et distrikt i Antwerpen i Belgien

Personer 
 Anthony van Hoboken (1887–1983), nederlandsk musikvidenskabsmand

Se også 
 Hoboken-Verzeichnis, samling af arbejder af Joseph Haydn foretaget af Anthony van Hoboken
 Hoboken Terminal, en transporthub ved Hudson River
 Hoboken–33rd Street (PATH) - en jernbanestrækning
 Hoboken–World Trade Center (PATH) - en jernbanestrækning
Lemwerder

Lemwerder er en kommune i den sydlige del af i Landkreis Wesermarsch i den tyske delstat Niedersachsen.

Geografi 
Kommunen Lemwerder ligger i den sydlige del af Wesermarsch på den venstre side af floden Weser, over for Bremenbydelen Vegesack. Området er en del af det historiske landsskab Stedingen, der hovedsageligt omfattede Lemwerder og nabokommunen Berne.

Nabokommuner 
Kommunen grænser mod nordvests til Berne, mod nordøst og øst til Weser. Mod sydøst grænser den til Bremen, mod syd til den kreisfri by Delmenhorst og mod sydvest til kommunen Ganderkesee.

Inddeling 
I kommunen Lemwerder ligger følgende 19 bydele landsbyer og bebyggelser:

Eksterne kilder/henvisninger 

 Kommunens websted.
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen